MESTSKÁ ČASŤ BRATISLAVA-NOVÉ MESTO
_______________________________________________________

Materiál na rokovanie
Miestneho zastupiteľstva
dňa 3.6.2014

Návrh
 na  vyhlásenie voľby na funkciu miestneho kontrolóra mestskej časti Bratislava – Nové Mesto

Predkladá:							Materiál obsahuje:
Mgr. Rudolf Kusý
Starosta    					                        1. Návrh uznesenia
                                                                                                     2. Dôvodová správa + príloha
                                                                                                     3. Návrh vyhlásenia voľby

Spracoval
Ing. Ľudovít Kollárik
prednosta MÚ B-NM	

				

Jún  2014

Návrh uznesenia
Miestne zastupiteľstvo
1. s ch v á l i ť 
A .vyhlásenie volieb na funkciu miestneho kontrolóra mestskej časti Bratislava – Nové Mesto
na deň  19.12.2014 a určuje podmienky na zaradenie uchádzača do volieb na funkciu miestneho kontrolóra
„Miestne zastupiteľstvo mestskej časti Bratislava – Nové Mesto v súlade s § 18 ods. 2 zákona č. 369/1990 Zb. o obecnom zriadení v platnom znení 
vyhlasuje na deň 19.12.2014
voľby na funkciu miestneho kontrolóra mestskej časti Bratislava – Nové Mesto.
Podmienky na zaradenie uchádzača do volieb na funkciu miestneho kontrolóra sú:
1. Kvalifikačný predpoklad, minimálne úplné stredné vzdelanie a doručenie nasledovných dokladov:
a/ podpísaná písomná prihláška a súhlas so zverejnením osobných údajov podľa § 7 ods. 1    a 2 zákona č. 428/2002 Z.z. o ochrane osobných údajov v platnom znení za účelom vykonania voľby miestneho kontrolóra. 
b/ originál výpisu z registra trestov nie starší ako 3 mesiace ku dňu podania prihlášky
c/ profesijný životopis
d/ overený doklad o vzdelaní
e/ písomná predstava o výkone činnosti
f/ informácia o tom, či ku dňu podania prihlášky podniká alebo vykonáva inú zárobkovú činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť
2. Termín podania písomnej prihlášky s ďalšími dokladmi najneskôr do 4.12.2014 do 15,00 hod., do podateľne Miestneho úradu mestskej časti Bratislava – Nové Mesto, Junácka 1, 832 91 Bratislava, v zalepenej obálke označenej „Voľba kontrolóra 2014 – neotvárať“.

B . komisiu na výber kandidátov na funkciu miestneho kontrolóra 
  - v zložení: predseda................
                   člen .............
                   člen .............
                   člen .............
-	ukladá predsedovi komisie predložiť správu z výberu kandidátov na rokovaní  miestneho zastupiteľstva 19.12.2014             

2. ž i a d a 
starostu mestskej časti 
o zverejnenie vyhlásenia voľby na funkciu miestneho kontrolóra mestskej časti Bratislava – Nové Mesto v súlade so zákonom č. 369/1990 Zb. , na web stránke MČ, v Hlase Nového Mesta, televíznom vysielaní TVBA,  minimálne v troch  denníkoch s celoslovenskou pôsobnosťou a zaslal vyhlásenie  voľby aj na ZMOS a ZHK Slovenska. 

-	s pripomienkami
-	bez pripomienok

Dôvodová správa

Dňom 6.januára 2015 sa končí funkčné obdobie kontrolóra mestskej časti Bratislave Nové Mesto. Je  preto potrebné  v dostatočnom predstihu vypísať voľby na funkciu miestneho kontrolóra. V materiály sa  na vypísanie tejto voľby a navrhuje termín volieb 16.12.2014 v súlade s plánom rokovania MZ na rok 2014  a termín podávania prihlášok žiadateľov najneskôr do  1.12.2014 vrátane.
§ 18a zákon č. 369/1990 Zb. o obecnom zriadení v znení neskorších predpisov ohraničuje termín konania volieb, termín vyhlásenia volieb a posledný termín na odovzdanie prihlášky.
Termín konania volieb môže byť najskôr 8.11.2014, navrhnutý je termín 19.12.2014 v utorok.
Termín oficiálneho zverejnenia vyhlásenia volieb na funkciu miestneho kontrolóra mestskej časti Bratislava – Nové Mesto je potom najneskôr 5.11.2014

Návrh textu vyhlásenia volieb a určenie podmienok prihlášky pre kandidátov:
„M i e s t n e   z a s t u p i t e ľ s t o 
                               m e s t s k e j  č a s t i  B r a t i s l a v a  –  N o v é  M e s t o
V súlade s § 18 ods. 2 zákona č. 369/1990 Zb. o obecnom zriadení v platnom znení
vyhlasuje na deň 19.12.2014
voľby na funkciu miestneho kontrolóra mestskej časti Bratislava – Nové Mesto.
Podmienky na zaradenie uchádzača do volieb na funkciu miestneho kontrolóra:
1. Kvalifikačný predpoklad, minimálne úplné stredné vzdelanie a doručenie nasledovných dokladov:
a/ podpísaná písomná prihláška a súhlas so zverejnením osobných údajov podľa § 7 ods. 1    a 2 zákona č. 428/2002 Z.z. o ochrane osobných údajov v platnom znení za účelom vykonania voľby miestneho  kontrolóra. 
b/ originál výpisu z registra trestov nie starší ako 3 mesiace ku dňu podania prihlášky
c/ profesijný životopis
d/ overený doklad o vzdelaní
e/ písomná predstava o výkone činnosti

f/ informácia o tom, či ku dňu podania prihlášky podniká alebo vykonáva inú zárobkovú činnosť a je členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť

2. Termín podania písomnej prihlášky s ďalšími dokladmi do 4.12.2014 do 15,00 hod., do podateľne Miestneho úradu mestskej časti Bratislava – Nové Mesto, Junácka 1, 832 91 Bratislava, v zalepenej obálke označenej „Voľba kontrolóra – neotvárať“.

Navrhuje sa vytvoriť komisiu zloženú z poslancov pre komisionálne otvorenie obálok s podanými žiadosťami, overenie priložených dokladov a príloh a vyjadrenie, či kandidáti podanou žiadosťou splnili podmienky vyhlásených  volieb.
Samotné voľby sa potom realizujú podľa §18a ods. 3“.

príloha k Dôvodovej správe 
Výňatok zo zákona č. 369/1990 o obecnom zriadení:
§ 11
Obecné zastupiteľstvo
.....
(4) Obecné zastupiteľstvo rozhoduje o základných otázkach života obce, najmä je mu vyhradené

j) voliť a odvolávať hlavného kontrolóra obce (ďalej len "hlavný kontrolór"), určiť rozsah výkonu funkcie hlavného kontrolóra a jeho plat, schvaľovať odmenu hlavnému kontrolórovi, 
....
Hlavný kontrolór
§ 18
Postavenie hlavného kontrolóra

(1) Hlavného kontrolóra volí a odvoláva obecné zastupiteľstvo. Hlavný kontrolór je zamestnancom obce a ak tento zákon neustanovuje inak, vzťahujú sa na neho všetky práva a povinnosti ostatného vedúceho zamestnanca podľa osobitného predpisu.16) Hlavný kontrolór nesmie bez súhlasu obecného zastupiteľstva podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť. Toto obmedzenie sa nevzťahuje na vedeckú činnosť, pedagogickú činnosť, lektorskú činnosť, prednášateľskú činnosť, prekladateľskú činnosť, publicistickú činnosť, literárnu alebo umeleckú činnosť a na správu vlastného majetku alebo správu majetku svojich maloletých detí. Kontrolnú činnosť vykonáva nezávisle a nestranne v súlade so základnými pravidlami kontrolnej činnosti.16a)
(2) Funkcia hlavného kontrolóra je nezlučiteľná s funkciou
a) poslanca, 
b) starostu, 
c) člena orgánu právnickej osoby, ktorej zriaďovateľom alebo zakladateľom je obec, 
d) iného zamestnanca obce, 
e) podľa osobitného zákona.10b)
§ 18a
Predpoklady na výkon funkcie, voľba a skončenie výkonu funkcie

(1) Kvalifikačným predpokladom na funkciu hlavného kontrolóra je ukončené minimálne úplné stredné vzdelanie.
(2) Deň konania voľby hlavného kontrolóra vyhlási obecné zastupiteľstvo na úradnej tabuli a spôsobom v mieste obvyklým najmenej 40 dní pred dňom konania voľby tak, aby sa voľba vykonala počas posledných 60 dní funkčného obdobia doterajšieho hlavného kontrolóra. Kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na obecnom úrade. Súčasťou prihlášky je aj výpis z registra trestov nie starší ako tri mesiace a doklad o vzdelaní.
(3) Na zvolenie hlavného kontrolóra je potrebný súhlas nadpolovičnej väčšiny všetkých poslancov. Ak ani jeden z kandidátov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom. Ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením.
(4) Ak výkon funkcie hlavného kontrolóra zaniká spôsobom podľa odseku 8 písm. a), b) alebo d), vyhlási zastupiteľstvo nové voľby hlavného kontrolóra tak, aby sa konali najneskôr do 60 dní odo dňa skončenia výkonu funkcie hlavného kontrolóra.
(5) Hlavného kontrolóra volí obecné zastupiteľstvo na šesť rokov. Jeho funkčné obdobie sa začína dňom, ktorý je určený ako deň nástupu do práce.
(6) Hlavnému kontrolórovi vzniká po zvolení nárok na uzavretie pracovnej zmluvy s obcou. Pracovný pomer možno dohodnúť aj na kratší pracovný čas, 16b) ktorého dĺžku určí obecné zastupiteľstvo pred vyhlásením voľby kontrolóra.
(7) Starosta je povinný s právoplatne zvoleným hlavným kontrolórom uzavrieť pracovnú zmluvu najneskôr v deň nasledujúci po dni skončenia funkčného obdobia predchádzajúceho hlavného kontrolóra. Deň nástupu do práce sa určí na deň nasledujúci po dni skončenia funkčného obdobia predchádzajúceho hlavného kontrolóra.
(8) Výkon funkcie hlavného kontrolóra zaniká
a) vzdaním sa funkcie, 
b) odvolaním z funkcie, 
c) uplynutím jeho funkčného obdobia, 
d) smrťou alebo vyhlásením za mŕtveho, 
e) dňom nadobudnutia právoplatnosti rozsudku, ktorým bol pozbavený spôsobilosti na právne úkony alebo ktorým bola jeho spôsobilosť na právne úkony obmedzená, 
f) dňom nadobudnutia právoplatnosti rozsudku, ktorým bol odsúdený za úmyselný trestný čin alebo právoplatne odsúdený za trestný čin, ak výkon trestu odňatia slobody nebol podmienečne odložený, 
g) dňom, keď začal vykonávať funkciu podľa § 18 ods. 2.
(9) Obecné zastupiteľstvo môže odvolať hlavného kontrolóra z funkcie, ak
a) opakovane alebo zvlášť hrubým spôsobom poruší povinnosti zamestnanca alebo vedúceho zamestnanca, 16)
b) hrubo alebo opakovane zanedbáva povinnosti vyplývajúce z jeho funkcie a bol na to aspoň raz písomne upozornený obecným zastupiteľstvom, 
c) uvedie nepravdivý údaj v čestnom vyhlásení podávanom podľa § 18 ods. 1 alebo v údajoch o svojich majetkových pomeroch.
(10) Na odvolanie hlavného kontrolóra z funkcie je potrebný súhlas nadpolovičnej väčšiny všetkých poslancov.
(11) Dňom zániku výkonu funkcie hlavného kontrolóra zaniká aj jeho pracovný pomer.